proxectonos/corpus_dominio_legal_administrativo_tmp huggingface dataset:
RESOLUCIÓN do 21 de marzo de 1995, da Delegación Provincial de Lugo, pola que se dispón a inscrición no rexistro e a publicación no Diario Oficial de Galicia da revisión do convenio colectivo de ámbito provincial para a empresa Concello de Xove (persoal laboral).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 31/05/1995

Visto o texto da revisión do convenio colectivo para a empresa Concello de Xove (persoal laboral), (código 2700672), da provincia de Lugo, asinado o 24 de febreiro de 1995, pola representación da mentada empresa e a dos seus traballadores, e de conformidade co disposto no artigo 90 apartados 2º e 3º da Lei 8/1980, do 10 de marzo, do Estatuto dos traballadores e no Real decreto 1040/1981, do 22 de maio, sobre rexistro e depósito de convenios colectivos de traballo.
Esta delegación provincial,
ACORDA:
Primeiro.-Ordena-la inscrición da revisión do citado convenio colectivo no rexistro de convenios desta delegación, así como o seu depósito.
Segundo.-Remiti-lo texto da revisión do mentado convenio colectivo á Dirección Xeral de Relacións Laborais da Xunta de Galicia.
Terceiro.-Dispoñe-la súa publicación no Diario Oficial de Galicia.
Lugo, 21 de marzo de 1995.
Manuel Bande Díaz
Delegado provincial de Lugo
ACTA
Asistentes:
Presidente: José Vázquez Portomeñe.
Representación empresarial: Jesús López González, alcalde do Concello de Xove.
Asesor: José Luis Muñoz Ayala.
Representación social: Nilo Campo Santos, delegado de persoal.
En Xove (Lugo), o vintecatro de febreiro de mil novecentos noventa e cinco, reúnense os á marxe relacionados, integrantes da Comisión Negociadora do vixente convenio de persoal laboral do Concello de Xove, co obxecto de aproba-la revisión das táboas salariais.
Tras varias intervencións dos asistentes, tómanse os seguintes
ACORDOS:
Primeiro.-Aproba-las táboas salariais para o ano 1995, do convenio de persoal laboral do Concello de Xove, con un incremento do 3,50% sobre os salarios que rexeron nos anos 1993 e 1994, período este no que non tiveron variación ningunha.
Segundo.-Remitir esta acta, en unión das táboas salariais para o ano 1995, á autoridade laboral competente para o seu rexistro e publicación no BOP.
E, en proba de conformidade, asinan a presente acta, no lugar e data ó principio expresados.
RESOLUCIÓN do 4 de maio de 1995 pola que se convoca unha segunda edición do curso sobre Xestión Orzamentaria e Contable para os Entes Locais.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 31/05/1995

Transcorrido o prazo de admisión de instancias para o curso sobre Xestión Orzamentaria e Contable para os Entes Locais convocado por Resolución do 30 de marzo de 1995 (DOG nº 24, do 18 de abril) e á vista do elevado número de solicitudes, convócase unha segunda edición do dito curso que se rexerá polas mesmas bases, ás que deberán engadirse as seguintes:
Primeira.-Datas de celebración.
A segunda edición do curso terá lugar entre o 18 de setembro e o 13 de novembro, os luns e mércores laborables.
Segunda.-Prazo.
Ábrese un novo prazo de presentación de instancias que rematará o día 23 de xuño de 1995. As persoas que tiveran solicitado o primeiro curso e non resultaran admitidas non necesitarán formular unha nova solicitude.
A admisión notificarase persoalmente ós interesados a partir do día 29 de xuño.
Terceira.-Valoración.
Para os efectos do establecido na Resolución do INAP do 26 de outubro de 1994, BOE nº 267, do 8 de abril e corrección de erros BOE nº 311, do 29 de decembro, pola que se establecen os criterios de recoñecemento e valoración dos cursos de Administración local en cumprimento do establecido na orde do ministerio para as administracións públicas do 10 de agosto de 1994, ó presente curso outórgaselle unha puntuación de 0,70 puntos.
Santiago de Compostela, 4 de maio de 1995.
Xaime Rodríguez-Arana Muñoz
Director da Escola Galega de Administración Pública
RESOLUCIÓN do 3 de abril de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 15/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 31/05/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha R.B.T. en Piñeiro desde o C.T. de Cora, concello da Estrada, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación de unha R.B.T. en Piñeiro desde o C.T. de Cora, concello da Estrada.
Esta autorización non supón a aprobación do proxecto.
Pontevedra, 3 de abril de 1995.
Ramón Álvarez Abad
Delegado provincial de Pontevedra
RESOLUCIÓN do 3 de abril de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 17/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 31/05/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha L.M.T. desde o C.T. de Vilaxoán ata o C.T. de Miramar, concello de Vilagarcía de Arousa, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación de unha L.M.T. desde o C.T. de Vilaxoán ata o C.T. de Miramar, concello de Vilagarcía de Arousa.
Esta autorización non supón a aprobación do proxecto.
Pontevedra, 3 de abril de 1995.
Ramón Álvarez Abad
Delegado provincial de Pontevedra
RESOLUCIÓN do 3 de abril de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 8/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 31/05/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha L.M.T., un C.T. e R.B.T. en Quintáns-Norte, concello da Estrada, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación dunha L.M.T., un C.T. e R.B.T. en Quintáns-Norte, concello da Estrada.
Esta autorización non supón a aprobación do proxecto.
Pontevedra, 3 de abril de 1995.
Ramón Álvarez Abad
Delegado provincial de Pontevedra
CORRECCIÓN de erros.-Orde do 11 de abril de 1995 pola que se regula a concesión de subvencións a organizacións de consumidores e usuarios, para actividades de información, educación e defensa do consumidor e usuario.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 31/05/1995

Advertidos erros na devandita orde, publicada no DOG nº 89, do mércores 10 de maio de 1995, cómpre face-las seguintes rectificacións:
-Na páxina 3.449, onde di: «... de 1994», debe dicir: «... de 1995».
-Na páxina 3.450, onde di: «... o 31 de decembro de 1992», debe dicir: «... 31 de decembro de 1994».
-Na mesma páxina 3.450, onde di: «... de 1994», debe dicir: «... de 1995».
-Na páxina 3.451, onde di: «Balance de situación económica ó 31 de decembro de 1993», debe dicir: «Balance de situación económica ó 31 de decembro de 1994».
-Na páxina 3.452, onde di: «... de 1994», debe dicir: «... de 1995».
-Na páxina 3.453, onde di: «Relación de facturas e documentos xustificativos do gasto realizado durante o ano 1994», debe dicir: «relación das facturas e documentos xustificativos do gasto realizado durante o ano 1995».
-Así mesmo, nesta páxina, onde di: «... de 1994», debe dicir: «... de 1995».
CORRECCIÓN de erros.-Orde do 11 de abril de 1995 pola que se regula a concesión de subvencións a corporacións locais para actividades de información, educación e defensa do consumidor e usuario.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 31/05/1995

Advertidos erros na devandita orde, publicada no DOG nº 88, do martes 9 de maio de 1995, cómpre face-las seguintes modificacións:
-Na páxina 3.398, onde di: «c) certificación, do Secretario do Concello na que se faga consta-lo horario no que a oficina permaneste sumidores y usuarios», debe dicir: «c) Certificación do secretario do concello na que se faga consta-lo horario no que a oficina permanece aberta o público para atende-las consultas dos consumidores e usuarios».
-Na páxina 3.401, onde di: «na sesión celebrada o día... de... de 1994», debe dicir: «na sesión celebrada o día... de... de 1995».
Na mesma páxina onde di: «regulado pola Orde... de... de... de 1994», debe dicir: «regulado pola Orde... de... de... de 1995».
Na mesma páxina, onde di: «de 1994», debe dicir: «de 1995».
-Na páxina 3.402, onde di: «de 1994», debe dicir: «de 1995».
Na mesma páxina onde di: «de 1993», debe dicir: «de 1994».
Na mesma páxina, onde di: «de 1994», debe dicir: «de 1995».
-Na páxina 3.403, onde di: «de 1994», debe dicir: «de 1995».
-Na páxina 3.404, onde di: «de 1994», debe dicir: «de 1995».
ORDE do 5 de abril de 1995 pola que se corrixe a do 1 de outubro de 1994 pola que se convocan axudas económicas para a realización de prácticas en empresas para alumnos e alumnas que cursan ensinanzas de formación profesional de segundo grao e ensinanzas de artes aplicadas e oficios artísticos.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 31/05/1995

Advertido erro na citada orde, publicada no DOG nº 202, do 19 de outubro de 1994, cómpre efectua-la seguinte corrección:
Na páxina 6.886, artigo décimo primeiro, onde di: «O pagamento farase a cargo da aplicación orzamentaria 07.06.322P.482.00 que figura...», debe dicir: «O pagamento farase a cargo das aplicacións orzamentarias 07.04.322P.482.04 e 07.04.322P.482.09 que figuran...».
Santiago de Compostela, 5 de abril de 1995.
Juan Piñeiro Permuy
Conselleiro de Educación e Ordenación Universitaria
DECRETO 119/1995, do 20 de abril, polo que se declara a utilidade pública e se dispón a urxente ocupación dos bens e dereitos afectados polas obras de acondicionamento da estrada AC-441, tramo: Baíñas-Brandomil.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 09/05/1995

Con data 30 de marzo de 1995 o conselleiro de Política Territorial, Obras Públicas e Vivenda aprobou o proxecto de trazado da obra de acondicionamento da estrada AC-441, tramo: Baíñas-Brandomil.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2º de Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida
declaración por estar incluída no Plan de Estradas de Galicia, contando con financiamento da Unión Europea.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de exropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día vinte de abril de mil novecentos noventa y cinco,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído para efectos de expropiación no proxecto das obras de acondicionamento da estrada AC-441, tramo Baíñas-Brandomil.
Santiago de Compostela, vinte de abril de mil novecentos noventa e cinco.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
DECRETO 118/1995, do 20 de abril, polo que se declara a utilidade pública e se dispón a urxente ocupación dos bens e dereitos afectados polas obras de alargamento e mellora da estrada LU-122, tramo: Paraxes-Bretoña (clave: N/LU/91.7.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 09/05/1995

Con data 15 de marzo de 1995 o conselleiro de Política Territorial, Obras Públicas e Vivenda aprobou o proxecto de trazado da obra de alargamento e mellora da estrada LU-122, tramo: Paraxes-Bretoña. Clave N/LU/91.7.1.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación teña atribuída a Xunta de Galicia en virtude do artigo 2º do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración por estar incluída nas actuacións programadas no itinerario Paroxes-Lourenzá con tramos xa en servicio, contando con financiamento da Unión Europea.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día vinte de abril de mil novecentos noventa e cinco,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído para efectos de expropiación no proxecto das obras de alargamento e mellora da estrada LU-122, tramo: Paraxes-Bretoña. Clave NLU/91.7.1
Santiago de Compostela, vinte de abril de mil novecentos noventa e cinco.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas
e Vivenda
CORRECCIÓN de erros.-Resolución do 24 de marzo de 1995 pola que se publica o estado de execución do orzamento da Comunidade Autónoma e as súas modificacións, e a situación da tesourería e movementos por operacións orzamentarias e extraorzamentarias correspondentes ó cuarto trimestre de 1994.
CONSELLERÍA DE ECONOMÍA E FACENDA — III. OUTRAS DISPOSICIÓNS — 09/05/1995

Advertidos erros na devandita Resolución do 24 de marzo, publicada no DIG nº 70, do 10 de abril de 1995, cómpre face-las seguintes rectificacións:
-Na páxina 2.719, no estado e evolución da tesourería, en ingresos do período, onde di: «499.319,0 millóns», debe dicir «499.319,4 millóns».
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
RESOLUCIÓN do 27 de marzo de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 34/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 03/05/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar L.M.T.S., C.T. e R.B.T desde o C.T. Santa Mariña ata o C.T. que se proxecta en grupo escolar Os Olmos, uníndose a L.M.T. ó C.T.
San Bartolomeu, concello de Cambados, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación de L.M.T.S., C.T. e R.B.T desde o C.T. Santa Mariña ata o C.T. que se proxecta en grupo escolar Os Olmos, uníndose a L.M.T. ó C.T. San Bartolomeu, concello de Cambados.
Esta autorización non supón a aprobación do proxecto.
Pontevedra, 27 de marzo de 1995.
Ramón Álvarez Abad
Delegado provincial de Pontevedra
RESOLUCIÓN do 27 de marzo de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 32/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 03/05/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha L.M.T., un C.T. e R.B.T. nos Pazos, concello de Cambados, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación dunha L.M.T., un C.T. e R.B.T. nos Pazos, concello de Cambados.
Esta autorización non supón a aprobación do proxecto.
Pontevedra, 27 de marzo de 1995.
Ramón Álvarez Abad
Delegado provincial de Pontevedra
DECRETO 113/1995, do 20 de abril, polo que se declara a urxente ocupación, para efectos de expropiación forzosa, pola Diputación Provincial de Lugo, dos bens e dereitos necesarios para a realización das obras do proxecto 28/P.O.L. 94-Castro de Rei-E.P. Cabana-Ponte Vilar, tramo II.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/05/1995

A Deputación Provincial de Lugo, en sesión celebrada o día 23 de decembro de 1994, aprobou o proxecto 28/P.O.L. 94-Castro de Rei-E.P. Cabana-Ponte Vilar, tramo 11 e na sesión do día 26 de decembro de 1994, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación provincial remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 24 de marzo de 1995, baixo o número 2756.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 31 de marzo de 1995 baixo o número 3019.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, por estar incluídas no Plan Provincial de Obras e Servicios de 1994.
A competencia para a declaración da urxente ocupación corresponde ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais, logo de deliberación do Consello da Xunta de Galicia na súa reunión do día vinte de abril de mil novecentos noventa e cinco,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto 28/P.O.L. 94-Castro de Rei-E.P. Cabana-Ponte Vilar, tramo II.
Santiago de Compostela, vinte de abril de mil novecentos noventa e cinco.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións Laborais
DECRETO 114/1995, do 20 de abril, polo que se declara a urxente ocupación, para efectos de expropiación forzosa, polo Concello de Santiago de Compostela (A Coruña), dos bens e dereitos necesarios para a realización das obras do proxecto de expropiación para o parque infantil nas rúas de Touro, Teo e Arzúa.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/05/1995

O Concello de Santiago de Compostela (A Coruña), en sesión celebrada o día 28 de outubro de 1993, aprobou o proxecto de expropiación para o parque infantil nas rúas de Touro, Teo e Arzúa e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 23 de marzo de 1995, baixo o número 2692.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable.
O dito informe tivo entrada no rexistro xeral da Consellería de Xustiza, Interior e Relacións Laborais o día 9 de setembro de 1994 baixo o número 9182.
Considérase necesaria a declaración de urxente ocupación dos bens e dereitos precisos para a realización das obras do proxecto sinalado, pola necesidade de dispoñer de espacios libres, zonas verdes e servicios urbanos que completen a oferta de dotacións que ofrece o sistema xeral de equipamentos intentando unha distribución das zonas libres que satisfagan as demandas dotacionais nas distintas áreas que compoñen a cidade.
A competencia para a declaración da urxente ocupación corresponde ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais, logo de deliberación do Consello da Xunta de Galicia na súa reunión do día vinte de abril de mil novecentos noventa e cinco,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Santiago de Compostela (A Coruña), para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de expropiación para o parque infantil nas rúas Touro, Teo e Arzúa.
Santiago de Compostela, vinte de abril de mil novecentos noventa e cinco.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións Laborais
RESOLUCIÓN do 24 de marzo de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 26/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 03/05/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar L.M.T. desde L.M.T.S. Cambados-Vilanova ata a torre metálica existente, en Terrón, concello de Cambados, e cumpridos os trá
mites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación de L.M.T. desde L.M.T.S. Cambados-Vilanova ata a torre metálica existente en Terrón, concello de Cambados.
Esta autorización non supón a aprobación do proxecto.
Pontevedra, 24 de marzo de 1995.
Ramón Álvarez Abad
Delegado provincial de Pontevedra
ORDE do 27 de abril de 1995 pola que se determinan os nomes oficiais dos topónimos que se relacionan pertencentes ós concellos de: Cenlle; Riós; Rúa, A; San Cibrao das Viñas; San Cristovo de Cea; San Xoán de Río e Veiga, A.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 18/05/1995

A Lei 3/1983, do 15 de xuño, de normalización lingüística, dispón no seu artigo 10 que «Os topónimos de Galicia terán como única forma oficial a galega».
De acordo con este mandato, seguindo o procedemento establecido polo Decreto 132/1984, do 6 de setembro, para a fixación ou recuperación da toponimia de Galicia, e contando co preceptivo dictame da Comisión de Toponimia, emitido na súa sesión plenaria do vinte de marzo de mil novecentos noventa e cinco, esta consellería,
DISPÓN:
Artigo único.-Quedan aprobados os nomes oficiais dos topónimos que figuran no anexo desta orde.
Disposición adicional.
Do establecido na presente orde e do seu anexo, daráselles conta ás autoridades estatais correspondentes para os efectos que cumpran no exercicio das súas funcións.
Disposición derradeira.
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 27 de abril de 1995.
Dositeo Rodríguez Rodríguez
Conselleiro da Presidencia e Administración Pública
CORRECCIÓN de erros.-Decreto 129/1995, do 20 de abril, polo que se modifica parcialmente o Decreto 250/1985, do 14 de novembro, polo que se determinan os nomes oficiais das parroquias que se relacionan.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 18/05/1995

Advertido erro no devandito decreto publicado no DOG nº 92, do 15 de maio de 1995, cómpre face-la oportuna corrección:
Na páxina 3.589, no parágrafo segundo onde di: «revisa-lo dictame referido a unha parroquia do concello de Lobeira e a unha parroquia do concello de Maside, publicadas no...», debe dicir: «revisa-lo dictame referido a unha parroquia do concello de Maside, publicada no...».
Na mesma páxina, no segundo parágrafo, do artigo único, onde di: «onde dicía: Santa comba de Treboedo (Santa Comba)...», debe dicir: «onde dicía: Santa Comba de Trevoedo (Santa Comba)...».
RESOLUCIÓN do 22 de marzo de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 186/1994 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 03/05/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha L.M.T. desde a subestación Carolinas pasando polo C.T. Os Martices e rematando ó lado do C.T. de Ibesca, concello de Vilagarcía de Arousa, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación dunha L.M.T. desde a subestación Carolinas pasando polo C.T. Os Martices e rematando ó lado do C.T. de Ibesca, concello de Vilagarcía de Arousa.
Esta autorización non supón a aprobación do proxecto.
Pontevedra, 22 de marzo de 1995.
Ramón Álvarez Abad
Delegado provincial de Pontevedra
CORRECCIÓN de erros.-Decreto 131/1995, do 20 de abril, polo que se determinan os nomes oficiais das parroquias pertecentes ós concellos de: Cenlle; Riós; Rúa, A; San Cibrao das Viñas; San Cristovo de Cea; San Xoán de Río e Veiga, A.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 18/05/1995

Advertidos erros no devandito decreto publicado no DOG nº 92, do 15 de maio de 1995, cómpre face-la oportuna corrección:
Na páxina 3.590, no sumario desta disposición, onde di: «Decreto 131/1995, do 20 de abril, polo que se determinan os nomes oficiais das parroquias pertencentes ós concellos de: Cenlle; Riós; Rúa de Valdeorras, A...», debe dicir: «Decreto 131/1995, do 20 de abril, polo que se determinan os nomes oficiais das parroquias pertencentes ós concellos de: Cenlle; Riós; Rúa, A ...».
Na mesma páxina, no anexo, na columna nome oficial, onde di: «A RÚA DE VALDEORRAS», debe dicir: «A RÚA».
No concello de San Cibrao das Viñas, onde di: «Santa Cruz da Raveda (Santa Cruz)», debe dicir: «Santa Cruz da Rabeda (Santa Cruz)».
Na páxina 3.591, na columna nome oficial, non concello de San Xoán de Río, onde di: «Cerdeira (Santa, María Madalena)», debe dicir: «Cerdeira (Santa María Madanela)».
RESOLUCIÓN do 24 de marzo de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 18/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 03/05/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha L.M.T. de subestación
de Carolinas ata o C.T. de Ravella, concello de Vilagarcía de Arousa, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación dunha L.M.T. de subestación de Carolinas ata o C.T. de Ravella, concello de Vilagarcía de Arousa.
Esta autorización non supón a aprobación do proxecto.
Pontevedra, 24 de marzo de 1995.
Ramón Álvarez Abad
Delegado provincial de Pontevedra
RESOLUCIÓN do 22 de marzo de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 184/1994 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 03/05/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha L.M.T., un C.T. e R.B.T. en Avda. Urugay, concello de Pontevedra, e cum
pridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación dunha L.M.T., un C.T. e R.B.T. en Avda. Urugay, concello de Pontevedra.
Esta autorización non supón a aprobación do proxecto.
Pontevedra, 22 de marzo de 1995.
Ramón Álvarez Abad
Delegado provincial de Pontevedra
RESOLUCIÓN do 20 de marzo de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 195/1994 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 03/05/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita auto
rización para instalar unha L.M.T. e un C.T. en Pena-Redonda-Monte Montouto, concello de Lalín, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación dunha L.M.T. e un C.T. en Pena-Redonda-Monte Montouto, concello de Lalín.
Esta autorización non supón a aprobación do proxecto.
Pontevedra, 20 de marzo de 1995.
Ramón Álvarez Abad
Delegado provincial de Pontevedra
ORDE do 5 de abril de 1995 pola que se liberalizan as tarifas de servicio público de transporte de mercadorías de carga completa por estrada, aplicables na Comunidade Autónoma de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 03/05/1995

A orde do 11 de novembro de 1986 regulou as tarifas mínimas dos servicios públicos de transporte de mercadorías de carga completa por estrada, aplicables na Comunidade Autónoma de Galicia.
O artigo 18 da Lei 16/1987, do 30 de xullo, de ordenación dos transportes terrestres, permite que a Administración de transportes estableza tarifas obrigatorias ou de referencia para os transportes públicos e actividades auxiliares e complementarias do transporte, e reguladas na dita lei, por razóns de ordenación do transporte vinculadas á necesidade de protexe-la posición dos usuarios ou dos transportistas, para asegura-lo mantemento e continuidade dos servicios ou actividades do transporte ou para a realización destas en condicións axeitadas.
A apertura actual dun proceso de liberalización do sector global do transporte, de conformidade co establecido no dereito comunitario, que trae consigo un cambio substancial de aspectos do noso contorno social, xurídico e político, consecuencia da incorporación de España á Comunidade Económica europea, leva aparellado que para os servicios públicos de transporte de mercadorías de carga completa por estrada, aplicables na Comunidade Autónoma de Galicia, non existan, hoxe en día, as razóns proteccionistas determinadas no artigo 18 da Lei de ordenación dos transportes terrestres para a súa suxeición ó réxime de tarifas obrigatorias e, polo tanto, resulte necesario excluír do dito réxime esta clase de transporte.
Na súa virtude, e oído o Consello Galego de Transportes,
DISPOÑO:
Artigo único.-Quedan liberalizadas as tarifas para os servicios públicos de transporte de mercadorías de carga completa por estrada, aplicables na Comunidade Autónoma de Galicia.
Disposición derrogatoria
Quedan derrogadas tódalas disposicións reguladoras das traifas para os servicios públicos de transporte de mercadorías de carga completa por estrada, aplicables na Comunidade Autónoma de Galicia, de igual ou inferior rango que a presente orde.
Disposición derradeira
A presente orde entrará en vigor o seguinte día ó da súa publicación.
Santiago de Compostela, 5 de abril de 1995.
José Cuíña Crespo
Conselleiro de Política Territorial, Obras Públicas
e Vivenda
ORDE do 5 de abril de 1995 pola que se liberalizan as tarifas para o transporte de animais vivos en distancias inferiores a 200 km.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 03/05/1995

Pola Orde do 15 de decembro de 1989 reguláronse as tarifas mínimas obrigatorias dos transportes de animais vivos en distancias inferiores a 200 km.,
realizados integramente dentro do ámbito territorial da Comunidade Autónoma de Galicia.
A aplicación directa do dercito comunitario a Galicia, consecuencia da integración de España na Comunidade Económica europea, trae consigo a tendencia á liberalización global, cara ó ano 1998, do sector do transporte. Consecuencia disto é que o sistema proteccionista que deu lugar ó establecemento de tarifas para o transporte de animais vivos en distancias inferiores a 200 km. realizados integramente dentro do ámbito territorial da Comunidade Autónoma de Galicia, carece de sentido, toda vez que prevalecen os principios de autonomía da vontade das partes e liberdade de empresa no marco da economía de mercado, todo isto xunto coa inexistencia das razóns que xustificaron no seu día o establecemento das ditas tarifas desde a perspectiva da ordenación do transporte trae consigo a necesidade de excluír do sistema tarifario o transporte de animais vivos, en distancias inferiores a 200 km. realizados integramente dentro do ámbito territorial da Comunidade Autónoma de Galicia.
Na súa virtude, e oído o Consello Galego de Transportes,
DISPOÑO:
Artigo único.-Quedan liberalizadas as tarifas para o transporte de animais vivos en distancias inferiores a 200 km., realizados integramente dentro do ámbito territorial da Comunidade Autónoma de Galicia.
Disposición derrogatoria
Quedan liberalizadas as tarifas para o transporte de animais vivos en distancias inferiores a 200 km., realizados integramente dentro do ámbito territorial da Comunidade Autónoma de Galicia.
Disposición derradeira
A presente orde entrará en vigor ó seguinte día da súa publicación.
Santiago de Compostela, 5 de abril de 1995
José Cuíña Crespo
Conselleiro de Política Territorial, Obras Públicas e Vivenda
RESOLUCIÓN do 22 de marzo de 1995, da Delegación Provincial de Pontevedra pola que se autoriza o establecemento da instalación eléctrica que se cita. (Expediente número 183/1994 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 03/05/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha L.M.T. e un C.T. en Bao I, concello de Vigo, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación dunha L.M.T. e un C.T. en Bao I, concello de Vigo.
Esta autorización non supón a aprobación do proxecto.
Pontevedra, 22 de marzo de 1995.
Ramón Álvarez Abad
Delegado provincial de Pontevedra
ORDE do 24 de abril de 1995 pola que se regulan, para o curso 1994-1995, as probas de aptitude para o acceso ás facultades, escolas técnicas superiores e colexios universitarios na Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/05/1995

A Orde do 9 de xuño de 1993 (Boletín Oficial del Estado do 10) introduce modificacións na estruc
tura e organización das probas de aptitude para o acceso á universidade.
Na citada orde vincúlase a realización do comentario de texto á proba de lingua castelá e autorízase ás comunidades autónomas con lingua propia para que adapten esta modificación ás súas circunstancias.
Por outra banda, o Consello de Universidades nas súas orientacións para a posta en práctica das modificacións das probas de acceso á universidade determina «As universidades deberán adopta-la solución que consideren máis oportuna, de acordo coas súas particulares circunstancias, para garanti-los obxectivos perseguidos polas modificacións legais introoducidas, que poidan resumirse na consecución da maior obxectividade posible e a máxima xustiza e equidade dos resultados»; por tanto cómpre adapta-la realización das probas de acceso á universidade á situación concreta desta Comunidade Autónoma.
En consecuencia, en virtude da disposición derradeira primeira da Orde do 9 de xuño de 1993, esta Consellería de Educación e Ordenación Universitaria,
DISPÓN:
Artigo 1º
Os alumnos, á hora de formula-la preinscrición de matrícula para o acceso das probas de acceso á universidade, vincularán a realización do exame de comentario de texto ó de lingua galega ou ó de lingua castelá.
Artigo 2º
Para a realización dos exames de lingua galega e de lingua castelá os alumnos poderán elixir entre dúas opcións. A primeira delas vinculada ó texto obxecto de comentario, e a segunda a outro texto distinto, co fin de amplia-la opcionalidade á hora de responder ás cuestións propostas.
Disposicións derradeiras
Primeria.-Autorízase a Dirección Xeral de Ordenación Universitaria e Política Científica e a Dirección Xeral de Ordenación Educativa e Centros para que dicten as normas de aplicación que se consideren precisas ou convenientes para o desenvolvemento da presente orde.
Segunda.-A presente orde entrará en vigor o día seguinte ó da súa publicación.
Santiago de Compostela, 24 de abril de 1995.
Juan Piñeiro Permuy
Conselleiro de Educación e Ordenación Universitaria
RESOLUCIÓN do 24 de marzo de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 19/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 03/05/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha R.B.T. en Vento, concello de Vilagarcía de Arousa, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación dunha R.B.T. en Vento, concello de Vilagarcía de Arousa.
Esta autorización non supón a aprobación do proxecto.
Pontevedra, 24 de marzo de 1995.
Ramón Álvarez Abad
Delegado provincial de Pontevedra
CORRECCIÓN de erros.-Orde do 18 de abril de 1995 pola que se clasifica como cultural a Fundación Casa Museo A Solaina de Piloño.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 12/05/1995

Advertido erro na devandita orde, publicada no DOG nº 88, do 9 de maio de 1995, cómpre face-la seguinte rectificación:
Na páxina 3.388, onde di:
«DISPOÑO:
Clasificar como cultural a Fundación Casa Museo A Solaina de Piloño, adscribíndoa á Consellería da Presidencia e Administración Pública, que exercerá plenamente o protectorado sobre ela», debe dicir:
«DISPOÑO:
Clasificar como cultural a Fundación Casa Museo A Solaina de Piloño, adscribíndoa á Consellería de Cultura, que exercerá plenamente o protectorado sobre ela».
DECRETO 126/1995, do 20 de abril, polo que se modifica parcialmente o Decreto 195/1984, do 27 de decembro, polo que se determinan os nomes oficiais dos concellos de Galicia que se relacionan.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 15/05/1995

Nos anos 1984 e 1985 varios decretos determinaron os nomes oficiais dos concellos de Galicia.
O traballo de campo e a documentación utilizados pola Comisión de Toponimia ó longo destes anos aportaron datos que aconsellaron á comisión, na súa sesión plenaria do vintenove de marzo de mil novecentos noventa e cinco, revisa-lo dictame referido a algúns dos concellos, publicados no Decreto 195/1984, do 27 de decembro (DOG do 5 de febreiro de 1985).
Por proposta do conselleiro da Presidencia e Administración Pública e logo de deliberación do Consello da Xunta de Galicia na súa reunión do día vinte de abril de mil novecentos noventa e cinco,
DISPOÑO:
Artigo único.-Modifícase o Decreto 195/1984, do 27 de decembro, polo que se determinan os nomes oficiais dos concellos de Galicia que se relacionan, no sentido seguinte:
PROVINCIA DA CORUÑA.
Onde dicía: «Somozas», debe dicir: «Somozas, As».
PROVINCIA DE OURENSE.
Onde dicía: «Arnoia; Carballeda; Pereiro de Aguiar; Río», debe dicir: «Arnoia, A; Carballeda de Valdeorras; Pereiro de Aguiar, O; San Xoán de Río».
PROVINCIA DE PONTEVEDRA.
Onde dicía: «Fornelos», debe dicir: «Fornelos de Montes».
Disposición adicional
Do establecido no presente decreto e do seu anexo darase conta ás autoridades estatais correspondentes para os efectos que cumpran no exercicio das súas funcións.
Disposición derradeira.
Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, vinte de abril de mil novecentos noventa e cinco.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
DECRETO 129/1995, do 20 de abril, polo que se modifica parcialmente o Decreto 250/1985, do 14 de novembro, polo que se determinan os nomes oficiais das parroquias que se relacionan.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 15/05/1995

O Decreto 250/1985, do 14 de novembro, determinou os nomes oficiais das parroquias pertencentes ós concellos: Esgos, Larouco, Laza, Leiro, Lobeira, Lobios e Maside (Ourense).
O traballo de campo e a documentación utilizados pola Comisión de Toponimia ó longo destes anos aportaron datos que aconsellaron á comisión, na súa sesión plenaria do vintenove de marzo de mil novecentos noventa e cinco, revisa-lo dictame referido a unha parroquia do concello de Lobeira e a unha parroquia do concello de Maside, publicadas no
Decreto 250/1985, do 14 de novembro (DOG do 30 de novembro de 1985).
Por proposta do conselleiro da Presidencia e Administración Pública e logo de deliberación do Consello da Xunta de Galicia na súa reunión do día vinte de abril de mil novecentos noventa e cinco,
DISPOÑO:
Artigo único.-Modifícase o Decreto 250/1985, do 14 de novembro, polo que se determinan os nomes oficiais das parroquias que se relacionan, no sentido seguinte:
No concello de Maside, onde dicía: «Santa Comba de Treboedo (Santa Comba)», debe dicir: «Santa Comba do Trevoedo (Santa Comba)».
Disposición adicional
Do establecido no presente decreto e do seu anexo darase conta ás autoridades estatais correspondentes para os efectos que cumpran no exercicio das súas funcións.
Disposición derradeira
Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, vinte de abril de mil novecentos noventa e cinco.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
DECRETO 127/1995, do 20 de abril, polo que se modifica parcialmente o Decreto 191/1985, do 1 de agosto, polo que se determinan os nomes oficiais das parroquias que se relacionan.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 15/05/1995

O Decreto 191/1985, do 1 de agosto, determinou os nomes oficiais das parroquias pertencentes ós concellos: A Pontenova (Lugo), Allariz, Baños de Molgas, Maceda, Sarreaus, Vilar de Barrio, Xunqueira de Ambia e Xunqueira de Espadanedo (Ourense).
O traballo de campo e a documentación utilizados pola Comisión de Toponimia ó longo destes anos aportaron datos que aconsellaron á comisión, na súa sesión plenaria do vintenove de marzo de mil novecentos noventa e cinco, revisa-lo dictame referido a unha parroquia do concello de Vilar de Barrio, publicada no Decreto 191/1985, do 1 de agosto (DOG do 27 de setembro de 1985).
Por proposta do conselleiro da Presidencia e Administración Pública e logo de deliberación do Consello da Xunta de Galicia na súa reunión do día vinte de abril de mil noventos noventa e cinco,
DISPOÑO:
Artigo único.-Modifícase o Decreto 191/1985, do 1 de agosto, polo que se determinan os nomes oficiais das parroquias que se relacionan, no sentido seguinte:
No concello de Vilar de Barrio, onde dicía: Alberguería (Santa María), debe dicir: Alberguería, A (Santa María).
Disposición adicional
Do establecido no presente decreto e do seu anexo darase conta ás autoridades estatais correspondentes para os efectos que cumpran no exercicio das súas funcións.
Disposición derradeira
Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, vinte de abril de mil novecentos noventa e cinco.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública